ایما واٹسن

ایما شارلیٹ ڈیوری واٹسن (پیدائش: 15 اپریل 1990ء) ایک برطانوی اداکارہ، ماڈل اور سماجی کارکن ہیں۔ انہوں نے پیرس میں جنم لیا اور اوکسفرڈشائر میں پلی بڑھیں۔ ایما ڈریگن اسکول میں زیر تعلیم رہیں اور اوکسفرڈ میں اسٹیج کوچ تھیٹر آرٹس کی شاخ میں اداکارہ بننے کی تربیت پائی۔ ہیری پوٹر فلمی سلسلہ میں اپنے مرکزی کردار ہرمائنی گرینجر کے ذریعے ان کی شہرت کے سفر کا آغاز ہوا اور وہ 2001ء سے 2011ء تک ہیری پوٹر سلسلے کی تمام آٹھوں فلموں میں جلوہ گر ہوئیں۔ اس سے قبل انھوں نے صرف اسکول ڈراموں میں اداکاری کی تھی۔ ہیری پوٹر سلسلے نے ایما واٹسن کو عالمی شہرت کی حامل اداکارہ بنادیا اور ناقدین کی ستائش کے ساتھ ساتھ انھیں 10 ملین یورو سے زیادہ رقم حاصل ہوئی۔ انھوں نے اس سلسلے کے علاوہ بھی اداکاری جاری رکھی۔ سب سے پہلے ایما نے دی ٹیل آف ڈیسپریاکس میں صداکاری کی اور جب ناول بیلے شوز کی ٹیلی ویژن کے لیے ڈھالا گیا تو اس کا حصہ بھی رہیں۔ اس وقت سے، ایما کئی فلمیں کرچکی ہیں۔

سال 2011ء سے 2014ء تک، ایما فلمی منصوبوں پر کام کرنے کے ساتھ ساتھ تعلیم بھی حاصل کرتی رہیں۔ اس دوران وہ جامعہ براؤن اور وارسیسٹر کالج، اوکسفرڈ میں زیر تعلیم رہیں اور مئی 2014ء میں جامعہ براؤن سے انگریزی ادب میں بیچلرز کی سند حاصل کی۔

ایما کے ماڈلنگ سفر میں بربری اور لین کم کے لیے تشہیری مہم شامل ہیں۔ بطور مشیر فیشن، انہوں نے پیپل ٹری کے لیے ملبوسات کا ایک سلسلہ تیار کرنے میں معاونت کی۔ انہیں 2014ء میں برطانوی اکادمی فلم و ٹیلی ویژن فنون کی جانب سے سال کا برطانوی فن کار کا اعزاز دیا گیا۔ اسی سال، اقوام متحدہ نسواں کی سفیر خیرسگالی کے طور پر ان کا تقرر ہوا اور انھوں نے خواتین کے لیے اقوام متحدہ کی مہم ہی فار شی میں اہم کردار ادا کیا جس کا مقصد جنسی مساوات کے لیے مردوں کو آگے آنے کی ترغیب دینا ہے۔

بیرونی روابط 

 ایما واٹسن Fansite

 
 
 
 
 Guides: Harry Potter Actors at the BBC

حوالہ جات 

1990ء کی پیدائشیں
اکیسویں صدی کی انگریز اداکارئیں
انگریز حامی حقوق نسواں
انگریز خواتین ماڈل
انگریز فعالیت پسند
انگریز فعالیت پسند خواتین
انگریز فلمی اداکارائیں
انگریز ٹیلی ویژن اداکارائیں
اوکسفرڈ کی شخصیات
برطانوی بچوں کی اداکارہ
بقید حیات شخصیات
پاناما دستاویزات میں مذکور شخصیات
فرانسیسی نژاد انگریز شخصیات
مضمون مع مختصر وضاحت
ووسٹر کالج، اوکسفرڈ کے فضلا
پیرس کی اداکارائیں
ویکی ڈیٹا سے مطابقت رکھنے والی مختصر تفصیل
نسائيت پسند